stanford-oval/wikipedia huggingface dataset:
Brändö
Historiaa

Yhtä hautaröykkiötä lukuun ottamatta Brändöstä ei ole tehty ainoatakaan muinaislöytöä, joten se on saanut kiinteän asutuksensa Ahvenanmaan kunnista todennäköisesti viimeisenä, keskiajan lopulla. Ilmeisesti Ahvenanmantereelta tulleet kalastajat ovat käyttäneet esihistoriallisena aikana Brändön saaria tukikohtinaan asettumatta pysyvästi alueelle. Vuoden 1537 maakirjan mukaan Brändössä oli 57 veroa maksanutta taloa, joten väkiluku lienee ollut 350:n tienoilla; tuolloin kaikki nykyiset kylät olivat jo asuttuja. Brändö mainittiin Kumlingen kappeliseurakuntana 1540-luvulla ja se itsenäistyi vuonna 1866.
Kunnan rikkonaisuuden vuoksi liikenneolot olivat pitkään hankalat, mutta viime vuosikymmeninä ne ovat parantuneet uusien teiden ja saaria yhdistävien siltojen ansiosta. Brändön asukkaiden asiointi suuntautuu Maarianhaminan ohella merkittävässä määrin myös Turkuun ja Uuteenkaupunkiin.
Brändön halki on kulkenut Turun ja Tukholman välinen Suuri Postitie vuosina 1638–1910. Tie saapui Kumlingesta Lappveden selän yli Baggholmaan, josta se eteni pääsaaren poikki ja edelleen Kihdin selän yli Kustavin Vartsalaan.
Väestö

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Brändön väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 550 | 550 |
| 1985 | 1985 |    | 528 | 528 |
| 1990 | 1990 |    | 529 | 529 |
| 1995 | 1995 |    | 548 | 548 |
| 2000 | 2000 |    | 514 | 514 |
| 2005 | 2005 |    | 519 | 519 |
| 2010 | 2010 |    | 488 | 488 |
| 2015 | 2015 |    | 470 | 470 |
| 2020 | 2020 |    | 443 | 443 |
Lähde: Tilastokeskus.
Vuoden 2017 taajamarajauksen mukaan Brändössä ei ole lainkaan taajamia. Vuoden 2017 lopussa Brändössä oli 452 asukasta, joista 443 asui haja-asutusalueilla ja yhdeksän asuinpaikat eivät olleet tiedossa.
Hallinto

Brändön kunnanvaltuusto koostuu 11 kunnanvaltuutetusta. Vuoden 2023 kuntavaaleissa valitun valtuuston kaikki valtuutetut valittiin Brändö 1 -listalta.
Seurakunnat

Vuoden 2018 aluejaon mukaan Brändössä on seuraavat Suomen evankelis-luterilaisen kirkon seurakunnat:
Brändö-Kumlinge församling (ent. Ahvenanmaan pohjoinen saaristoseurakunta, ruots. Ålands norra skärgårdsförsamling)
Seurakunta toimii myös Kumlingen kunnan alueella.
Suomen ortodoksisen kirkon seurakunnista Brändön alueella toimii Turun ortodoksinen seurakunta.
Seuraavassa luettelossa on mainittu historiallisella ajalla lakkautetut seurakunnat Brändön kunnan nykyisellä alueella.
Brändö församling (liitetty Ahvenanmaan pohjoiseen saaristoseurakuntaan 2006)
Liikenneyhteydet ja palvelut

Brändöhön pääsee Ålandstrafikenin lautalla Kustavista ja Kumlingesta. Kunnan sisäistä liikennettä hoidetaan lautoilla Åvasta Jurmoon ja Torsholmasta Lappoon ja Asterholmaan. Lappon kautta on lossiyhteys Kumlingeen kuuluvaan Björköhön. Turusta on säännöllinen linja-autoyhteys lautalla Kustavin ja Åvan kautta Torsholmaan.
Brändön peruskoulua (luokka-asteet 1–9) kävi 21 oppilasta lukuvuonna 2023–2024. Brändön kirjasto toimii samassa rakennuksessa koulun kanssa.
Maarianhaminan uusi apteekki ylläpitää lääkekaappia Brändössä. Sieltä saa käsikauppalääkkeitä.
Nähtävyyksiä

Brändön kirkko
Lappon saaristomuseo
Kulttuuri > Murre

Brändön alue on historiallisesti ruotsinkielistä aluetta. Brändön ruotsinkielinen murre luetaan ahvenanmaanruotsin Itä-Ahvenanmaan murteisiin. Ahvenanmaa muodostaa linkin Suomen ruotsalaismurteista Uplannin ja Sörmlannin murteisiin. Ahvenanmaan saaristossa puhuttava Itä-Ahvenanmaan murre on muuta Ahvenanmaata lähempänä muita suomenruotsin variantteja.
Kulttuuri > Ruokakulttuuri

Brändön pitäjäruoaksi äänestettiin 1980-luvulla beså, Ahvenanmaan mustastaleivästä keitetty makea velli.
Kuvia

Venevajoja, Torsholma
Venevaja, Torsholman itäsatama
Vanha rakennus, Åvan kylä
Aiheesta muualla

Wikimedia Commonsissa on kuvia tai muita tiedostoja aiheesta .
Brändön kunnan suomenkieliset kotisivut. (Arkistoitu – Internet Archive)
Brändön avainluvut. Tilastokeskus.
Brändö hakuteoksessa Uppslagsverket Finland (2012). (ruotsiksi)
Viggen Brändössä
Brändön kirkko
Gustaf Wilhelm Osonen

Gustaf Wilhelm Osonen (6. lokakuuta 1849 Hausjärvi – 25. syyskuuta 1924 Tampere) oli suomalainen Tampereella vakuutusalalla ja maanviljelystarvikekaupan alalla vaikuttanut kauppias joka perusti vuonna 1897 Suomen Maanviljelijäin Kauppa Oy:n.
Torttilan ratsutilalla Hausjärvellä syntynyt Osonen aloitti liike-alalla 11-vuotiaana palvellen 13 vuotta helsinkiläisessä kauppaneuvos Johan Henrik Lindroosin liikkeessä ja suoritti samalla yksityisen kauppakoulun kurssin. Hän muutti 1874 Tampereelle jonne hän perusti yhdessä Ludv. Tallqvistin kanssa Tallqvist & Ososen liikkeen. Osonen erosi kuitenkin tästä liikkeestä jo 1877 ja meni tamperelaisen tukkukauppias G. O. Sumeliuksen palvelukseen.
Osonen perusti 1887 Tampereelle vakuutuskonttorin josta kasvoi yksi Suomen suurimpia alallaan. Hän toimi aluksi Kaleva-yhtiön asiamiehenä kunnes siirtyi Suomi-yhtiön edustajaksi ja sen jälkeen 1910 perustetun Henkivakuutusyhtiö Salaman asiamieheksi. Osonen oli myös palovakuutusyhtiö Pohjolan ja tapaturmavakuutusyhtiö Kullervon asiamiehenä Tampereella. Osonen toimi Kansallis-Osake-Pankin Tampereen konttorissa prokuristina, kolmen vuoden ajan kassanhoitajana ja pitkään konttorin valvojana. Osonen kuului tamperelaisen Aamulehden johtokuntaan vuodesta 1883 alkaen ja hän hoiti Aamulehden taloutta vuosina 1890–1893.
Osonen perusti 1893 vakuutuskonttorinsa yhteyteen maanviljelyskoneiden ja -tarvikkeiden kaupan josta muodostettiin 1898 osakeyhtiö Hämeen Maanviljelijäin Kauppa Oy. Tämä yhtiö toimi 1920-luvulle saakka pääasiassa Tampereen talousalueella mutta laajensi sitten toimintansa koko Suomen kattavaksi. Yhtiön nimeksi muuttui samalla vuonna 1925 Suomen Maanviljelijöiden Kauppa Oy (SMK). SMK siirtyi vuonna 1970 SOK:n omistukseen ja yhtiön maatalous- ja konekauppa siirtyi SOK:lle 1970-luvun alussa. SMK:n toiminta supitui huomattavasti keskittyen pääasiassa kiinteistöjen ja tonttiern omistukseen ja vuokraukseen. 1970-luvun lopulla SMK alkoi harjoittaa maataloustraktoreiden kunnostusta ja vaihtokauppaa, turvetuotteiden valmistusta ja myyntiä sekä Daihatsu-henkilöautojen maahantuontia. Vuonna 1984 yhtiön liiketoiminta myytiin SOK:lle ja SMK:sta muodotettiin 1985 Finvest Oy-niminen kehitysyhtiö joka toimi vuoteen 2000 saakka.
Osonen oli henkivakuutusyhtiö Salaman ja palovakuutusyhtiö Pohjolan hallintoneuvostojen jäsenenä sekä Tampereen Säästöpankin isännistön jäsenenä. Osonen oli myös Tampereen kaupunginvaltuuston jäsenenä.
Gustaf Wilhelm Osonen oli naimisissa Zuleima Gustava Savanderin kanssa. Heidän poikansa oli opettaja ja Aamulehden päätoimittaja Vilho Osonen.
Aiheesta muualla

G. W. Osonen (In memoriam), Aamulehti, 12.10.1924, nro 237, s. 7, Kansalliskirjaston digitaaliset aineistot
Auditorio de Tenerife

| Auditorio de Tenerife> Auditorio de Tenerife "Adán Martín" |
| --- | --- |

Sijainti:  Santa Cruz de Tenerife, Espanja
Koordinaatit:  28.456075°N, 16.251281°W
Rakennustyyppi:  oopperatalo
Valmistumisvuosi:  2003
Suunnittelija:  Santiago Calatrava
Haltija:  Cabildo de Tenerife
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Auditorio de Tenerife ”Adán Martín” on oopperatalo Santa Cruz de Tenerifen kaupungissa Teneriffalla Kanariansaarilla. Rakennuksen suunnitteli arkkitehti Santiago Calatrava, ja se rakennettiin vuosien 1997–2003 aikana. Sen vihki käyttöön prinssi Felipe de Borbón 26. syyskuuta 2003.
Sijainti

Oopperatalo sijaitsee Santa Cruzin keskustassa. Lähistöllä on raitiovaunuasema. Rakennuksen vieressä on Torres de Santa Cruz, jotka ovat korkeimmat pilvenpiirtäjät Kanariansaarilla ja korkeimmat kaksoistornit Espanjassa.
Historia

Oopperatalohanke sai alkunsa vuonna 1970. Projekti hyväksyttiin, mutta talon sijainnin ja arkkitehdin valinta oli vaikeaa. Vuonna 1996 Santiago Calatrava nimettiin rakennuksen arkkitehdiksi.
Oopperatalo rakennettiin vuosien 1997–2003 aikana. Rakennuksen avasi virallisesti 26. syyskuuta 2003 Espanjan kruununprinssi Felipe de Borbón. Vuonna 2011 rakennus nimettiin nykyiselle nimelleen Auditorio de Tenerife Adán Martín Kanariansaarten presidentin Adán Martín Menisin muistoksi. Arkikielessä talo tunnetaan yksinkertaisesti nimellä Auditorio de Tenerife. Vuonna 2011 talo oli mukana viiden euron juhlarahoissa, joissa näkyy Espanjan kaupunkien tunnetuimpia symboleita.
Aiheesta muualla

Wikimedia Commonsissa on kuvia tai muita tiedostoja aiheesta .
Auditorio de Tenerife. Virallinen sivusto
Benjamin M. Miller

| Benjamin Meek Miller |
| --- | --- |

39. Alabaman kuvernööri
 19. tammikuuta 1931 – 14. tammikuuta 1935  
Edeltäjä:  Bibb Graves
Seuraaja:  Bibb Graves
Henkilötiedot
Syntynyt: 13. maaliskuuta 1864  Oak Hill, Alabama, Yhdysvallat
Kuollut: 6. helmikuuta 1944 (79 vuotta) Selma, Alabama
Tiedot
Puolue:  demokraatti
Benjamin Meek Miller (13. maaliskuuta 1864 – 6. helmikuuta 1944) oli yhdysvaltalainen demokraattisen puolueen poliitikko.
Miller syntyi Oak Hillissä, Alabamassa, ja toimi lakimiehenä. Hän oli Alabaman kuvernööri vuosina 1931–1935. Häntä edelsi ja seurasi Bibb Graves.
Miller oli presbyteeri ja kuoli Selmassa, Alabamassa 79-vuotiaana.
Benjamin Marc Ramaroson

Benjamin Marc Ramaroson (s. 25. huhtikuuta 1955 Manakara) on madagaskarilainen roomalaiskatolinen piispa. Hänestä tuli lasaristien jäsen 15. lokakuuta 1980, ja pappisvihkimyksensä hän sai 15. elokuuta 1984. Hänet nimitettiin Farafanganan hiippakunnan johtoon 26. marraskuuta 2005 häntä edeltäneen Charles-Remy Rakotonirinan kuoltua elokuussa virassa.
Ramarosonin konsekroi 25. maaliskuuta 2006 piispaksi Fulgence Rabemahafaly, jota avustivat Jean-Pierre-Dominique Zévaco ja Philippe Ranaivomanana.
Benediktinmunat

Benediktinmunat pekonilla
Benediktinmunat (engl. Eggs Benedict) on alkujaan pohjoisamerikkalainen aamiainen tai brunssi. Se sisältää halkaistun sämpylän, joka on täytetty paistetulla kinkulla tai pekonilla ja uppomunalla, maustettuna hollandaisekastikkeella. Benediktinmunat lienee nimetty Benedict-nimisen Waldorf-Astoria Hotelin ravintola-asiakkaan mukaan. Kansanperinne kertoo, että hän halusi kyseiset aineet sisältävää aamiaista, koska ei löytänyt aamiaislistalta itseään miellyttävää annosta.
Aiheesta muualla

Kuvia tai muita tiedostoja aiheesta Benediktinmunat Wikimedia Commonsissa
Bata Shoes

Bata-myymälä Prahassa.
Bata (Baťovy závody) on suuri kansainvälinen kenkäteollisuuden perheyritys. Yrityksen pääkonttori sijaitsee Lausannessa Sveitsissä. Batalla on vähittäismyyntiä 50:ssä maassa ja tuotantolaitoksia 26:ssa maassa. Se on valmistanut historiansa aikana 14 miljardia paria kenkiä.
Batan perusti Tomáš Baťa vuonna 1894 Zlínissä, silloisessa Itävalta-Unkarissa. Tuotannosta suuri osa meni armeijan tarpeisiin. Ensimmäisen maailmansodan syttyminen kasvatti tuotantoa jyrkästi muuttaen alun perin pienen tehtaan kenkien massatuottajaksi.
Batan nykyisiä brandeja

Bata
Bata Premium (käsintehtyjä laatukenkiä)
Bata Industrials (turvakenkiä)
Bubblegummers (lasten mallisto)
Power (urheilukenkiä)
Marie Claire (naisten mallisto)
Aiheesta muualla

Suutari, josta tuli kenkäkuningas, Seura, 21.07.1937, nro 29, s. 13, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
Benjamin Lincoln

| Benjamin Lincoln |
| --- | --- |
 Charles Willson Pealen maalaus.
Massachusettsin 2. varakuvernööri
 28. helmikuuta 1788 – 1789  
Edeltäjä:  Thomas Cushing
Seuraaja:  Samuel Adams
Yhdysvaltain sotaministeri
 1781–1783  
Seuraaja:  Henry Knox
Henkilötiedot
Syntynyt: 24. tammikuuta 1733
Kuollut: 9. toukokuuta 1810 (77 vuotta)
Tiedot
 Nimikirjoitus
Benjamin Lincoln (24. tammikuuta 1733 Hingham, Massachusetts – 9. toukokuuta 1810 Hingham, Massachusetts) oli Yhdysvaltain ensimmäinen sotaministeri vuosina 1781–1783 ja Massachusettsin toinen varakuvernööri vuosina 1788–1789. Hän palveli kahden tähden kenraalina Yhdysvaltain vapaussodassa, mm. Saratogan taisteluissa. Hänen isänsä oli eversti Benjamin Lincoln.
Kenraali Benjamin Lincolnin hauta Hinghamin hautausmaalla.
Benedito Cícero Tortelli

| Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Mitalit> Maa:   Brasilia.Miesten koripallo.MM-kilpailut  | Maa:   Brasilia> Miesten koripallo. |
| --- | --- | --- | --- |
|  Kultaa | Brasilia 1963 |  |  |
Benedito Cícero ”Paulista” Tortelli (s. 26. syyskuuta 1939 Sorocaba) on brasilialainen kilpauransa päättänyt koripalloilija ja maailmanmestari.
Tortelli voitti Brasilian miesten maajoukkueessa maailmanmestaruuden Brasilian kotikisoissa 1963 ja kaksi Etelä-Amerikan mestaruutta.
Aiheesta muualla

Profiili FIBA Archive (englanniksi)
Brasilian joukkue – Koripallon MM-kilpailut 1963
4 Pasos |
5 Marques |
6 Ubiratan |
7 Massoni |
8 Paulista |
9 de Souza |
10 Schall |
11 Menon |
12 Sucar |
13 Mirshauswka |
14 Blatskauskas |
15 Braun |
Valmentaja Kanela
Avaruushissi

Taiteilijan näkemys avaruushissistä.
Avaruushissi on toistaiseksi teorian tasolla kehitelty hissi, jolla voisi nousta Maata kiertävälle radalle avaruuteen.
Konstantin Tsiolkovski esitteli avaruushissin periaatteen vuonna 1895 kirjoittamassaan artikkelissa. Teoriaa kehitti Juri Artsutanov vuonna 1960 kirjoittamassaan artikkelissa. Avaruushissi on perinteisesti esiintynyt lähinnä tieteistarinoissa, kuten Arthur C. Clarken Paratiisin suihkulähteissä, mutta tekniikan kehittymisen myötä sitä on tutkittu vakavammin.
Rakenne ja toiminta

Avaruushissin olisi sijaittava suunnilleen päiväntasaajalla ja sen Maata kiertävän huippuosan olisi kierrettävä planeetan ympäri samalla kulmanopeudella kuin planeetta pyörii, sillä muutoin varsi katkeaisi huipun loitontuessa tyvestä. Yksi avaruushissin toimintamahdollisuus olisi nostaa satelliitteja ja muita aluksia Maata kiertävälle radalle, ja yhdistää se vaijerilla maahan. Avaruushissin avulla voitaisiin myös lähettää kustannustehokkaasti laitteita kauemmaksi avaruuteen.
On ehdotettu, että vaijeri tehtäisiin nanokuiduista, jotka ovat lujia, mutta niiden nykyteknologialla saavutettava enimmäispituus ja pienet valmistusmäärät estävät käytön tällä hetkellä. Nanokuidut ovat niin kestäviä, että hissin seinämä voi olla todella ohut, alle millimetrin paksuinen, ja siten erittäin kevyt. Varsinaisen hissinauhan leveys voi olla metrin luokkaa.
Satelliitit ja avaruusalukset liikkuisivat hissiä pitkin esimerkiksi laserkäyttöisillä purjeilla varustettuna. Näin vältyttäisiin kalliin ja painavan polttoaineen kuljettamiselta yläilmoihin. Vaikka avaruushissin rakennuskustannukset nousisivat kymmeniin miljardeihin dollareihin, on laskettu, että hissi maksaisi itsensä takaisin noin kymmenessä vuodessa. Hissillä kuljetuskustannukset avaruuden ja Maan välillä olisivat vain murto-osan siitä, mitä perinteisellä polttoainekäyttöisellä avaruusraketilla tai sukkulalla.
Aiheesta muualla

Kuvia tai muita tiedostoja aiheesta Avaruushissi Wikimedia Commonsissa
Artsakhin presidentti

| Artsakhin tasavallan presidentti Արցախի հանրապետության նախագահ Президент Нагорно-Карабахской Республики |
| --- | --- |
 Artsakhin vaakuna
 Nykyinen Samvel Shahramanjan 10. syyskuuta 2023 lähtien
Virka-asunto:  Presidentillinen palatsi, Stepanakert
Kauden pituus:  5 vuotta, uudelleenvalinta mahdollinen
Perustettu:  vuonna 1994
Ensimmäinen:  Robert Kotšarjan
Kotisivut:  www.president.nkr.am
Artsakhin tasavallan presidentti eli Vuoristo-Karabahin tasavallan presidentti on itsenäiseksi julistautuneen Artsakhin tasavallan hallituksen ja valtionpäämies. Hän edustaa maata ulkomailla, nimittää ministerit ja on Artsakhin puolustusvoimien ylipäällikkö. Ylipäällikönä hänellä on oikeus nimittää ja erottaa asevoimien ja muiden joukkojen ylin johto.
Vuonna 2017 pidetyssä perustuslakiäänestyksessä tasavallan kansalaiset äänestivät presidentillisen järjestelmän puolesta. Istuva presidentti oli vuonna 2020 valittu tasavallan entinen pääministeri ja valtioministeri Arajik Harutjunjan. Hän erosi tehtävästä 1. syyskuuta 2023.
Valtaoikeudet

Artsakhin presidentillä on laajat valtaoikeudet. Artsakhin tasavallan perustuslain pykälän 87 mukaan presidentti on valtionpäämies ja hänellä on toimeenpanovalta.
Nykyisen perustuslain pykälä 93:ssä määritellään presidentin tehtävät, joiden perusteella presidentti:
Hallitsee valtion sisä- ja ulkopolitiikkaa;
Harjoittelee valtionhallinnon elinten yleistä johtamista;
Määrittää hallituksen ja muiden valtion elinten rakenteen ja toimintasäännöt;
Nimittää ja erottaa valtioministerin ja ministerit;
Hoitaa valtion omaisuutta ja taloutta;
Tekee nimityksiä valtion virkoihin laissa säädetyissä tapauksissa;
Voi muodostaa neuvonantoelimiä;
Edustaa Artsakhin tasavaltaa kansainvälisissä suhteissa, allekirjoittaa kansainvälisiä sopimuksia, esittää kansainväliset sopimukset kansalliskokoukselle ratifioitaviksi ja allekirjoittaa niiden ratifiointilomakkeet, hyväksyy, keskeyttää tai peruuttaa kansainväliset sopimukset, jotka eivät vaadi ratifiointia;
Nimittää ja kutsuu takaisin Artsakhin tasavallan diplomaattiset edustajat ulkomaihin ja kansainvälisiin järjestöihin; vastaanottaa ulkomaisten valtioiden ja kansainvälisten järjestöjen diplomaattisten edustajien valtakirjat ja kutsukirjeet;
Voi antaa asetuksen vaalien ja kansanäänestyksen pitämättä jättämisestä sotatilan aikana;
Voi hajottaa kansalliskokouksen paitsi yhden vuoden ajaksi parlamentin ensimmäisen istunnon alkamisesta, sodan ja hätätilanteen aikana sekä silloin, kun hän on sotatilan aikana antanut asetuksen vaalien järjestämättä jättämisestä;
Pyytää kansalliskokouksen puheenjohtajaa ehdotuksella kutsua koolle kansalliskokouksen ylimääräinen istunto tai istunto;
Esittää valtion talousarvioesityksen kansalliskokoukselle;
Hänellä on oikeus tehdä lainsäädäntöaloite;
Hakee kansalliskokoukseen armahdussuosituksella;
Voi pitää puheen kansalle ja kansalliskokoukselle;
Toimittaa kansalliskokoukselle vuosittain tiedonannon edellisen vuoden ohjelmansa ja seuraavan vuoden ohjelmansa täytäntöönpanon edistymisestä ja tuloksista;
Esittää kansalliskokoukselle ehdokkaan valtakunnansyyttäjäksi; nimittää ja erottaa valtakunnansyyttäjän suosituksesta apulaisvaltaiset syyttäjät;
Nimittää yhden korkeimman oikeusneuvoston jäsenlakimiehen;
Luonnonkatastrofin tai muun hätätilanteen sattuessa ryhtyy tilanteeseen sopiviin toimenpiteisiin ja ottamaan yhteyttä ihmisiin. tarvittaessa julistaa hätätilan;
Myöntää Artsakhin tasavallan kunniamerkit ja mitalit ja jakaa korkeimmat sotilaalliset ja kunniamerkit, korkeimmat diplomaattiset ja muun luokan arvot;
Päättää armahduksen myöntämisestä tuomituille laissa säädetyssä menettelyssä;
Päättää laissa säädetyissä tapauksissa ja menettelyssä Artsahin tasavallan kansalaisuuden myöntämistä ja lakkauttamista koskevista asioista;
Antaa normatiivisia ja yksittäisiä säädöksiä: kuten asetuksia ja toimeenpanomääräyksiä.
Valinta

Artsakhin perustuslaki edellyttää, että presidentin tulee olla vähintään 35-vuotias, olla vain Artsakhin tasavallan kansalainen viimeisen kymmenen vuoden ajan ja oleskellut pysyvästi vain Artsakhissa vähintään kymmenen edellistä vuotta.
Presidentti valitaan viiden vuoden toimikaudeksi, ja hänet voidaan valita uudelleen vain kerran.
Valtion päämiehet > Korkeimman neuvoston puheenjohtajat (1992–1994)

| №>  | Korkeimman neuvoston puheenjohtaja (syntynyt–kuollut) | Korkeimman neuvoston puheenjohtaja (syntynyt–kuollut) | Virkakausi | Puoluetausta | Lisätietoja |
| --- | --- | --- | --- | --- | --- |
| 1. |  | Artur Mkrttšjan (1959–1992) | 7.1.1992 – 14.4.1992 † | ARF | Mkrttšjan ammuttiin kuoliaaksi epäselvissä olosuhteissa huhtikuussa 1992. |
| – |  | Georgi Petrosjan (s. 1952) vt. presidentti | 14.4.1992 – 14.6.1993 | ARF | Virkaatekevä presidentti. |
| – |  | Karen Baburjan (1954–2011) vt. presidentti | 14.6.1993 – 29.12.1994 | Sitoutumaton | Virkaatekevä presidentti. |
Valtion päämiehet > Presidentit (1994 alkaen)

| №>  | presidentti (syntynyt–kuollut) | presidentti (syntynyt–kuollut) | Virkakausi | Puoluetausta | Lisätietoja |
| --- | --- | --- | --- | --- | --- |
| 1. |  | Robert Kotšarjan (s. 1954) | 29.12.1994 – 20.3.1997 | Sitoutumaton |  |
| – |  | Leonard Petrosjan (1952–1999) vt. presidentti | 20.3.1997 – 8.9.1997 | Sitoutumaton | Virkaatekevä presidentti. |
| 2. |  | Arkadi Gukasjan (s. 1957) | 8.9.1997 – 7.9.2007 | Sitoutumaton |  |
| 3. |  | Bako Sahakjan (s. 1960) | 7.9.2007 – 21.5.2020 | Sitoutumaton |  |
| 4. |  | Arajik Harutjunjan (s. 1973) | 21.5.2020 – 1.9.2023 | Vapaa isänmaa |  |
| – |  | Davit Ishkhanjan (s. 1968) vt. presidentti | 1.9.2023 – 10.9.2023 | Sitoutumaton | Virkaatekevä presidentti. |
| 5. |  | Samvel Shahramanjan (s. 1978) | 10.9.2023 – alkaen | Sitoutumaton |  |
Björnträsk

| Björnträsk |
| --- | --- |
Valtiot:  Suomi 
Paikkakunta:  Espoo
Koordinaatit:  60°17′26″N, 24°38′24″E
Mittaustietoja
Pinta-ala:  0,0013 km²
 fiBjörnträsk 
Björnträsk on noin 13 aarin laajuinen erämainen lampi pohjoisessa Espoossa. Virallisen kaupunginosajaon mukaan se sijaitsee Röylässä. Björnträskin koillisia naapurijärviä ovat Sorvalampi ja Häkläjärvi. Lännessä on Velskolan Pitkäjärvi ja idässä Mustalampi.
Björnträsk sijaitsee Jänisniemen-Björnträskin luonnonsuojelualueen koilliskulmalla. Alueella on kalliojyrkänteitä ja kalliomännikköä. Paikalliseen faunaan kuuluu muun muassa liito-orava.
Aiheesta muualla

MTV Uutiset: Espooseen uusi luonnonsuojelualue (9.6.2008)
Bangladeshin krikettimaajoukkue

Bangladeshin maajoukkue debytoi kansainvälisellä tasolla Aasian Cupissa 1986.
Bangladeshin krikettimaajoukkue edustaa Bangladeshia kriketin miesten maajoukkuekilpailuissa. Sitä hallinnoi Bangladesh Cricket Board.
Test matchit

Bangladeshista tuli kymmenes viisipäiväisiä test match -maaotteluita pelaava joukkue vuonna 2000. Se on pelannut kesäkuuhun 2020 mennessä kaikkiaan 119 test match -ottelua, joista se on voittanut 14, hävinnyt 89 ja "tasapeliin", eli käytännössä kesken, on jäänyt 16 ottelua. Bangladeshilla on Zimbabwea vastaan seitsemän voittoa ja seitsemän tappiota, Länsi-Intian saaristoa vastaan neljä voittoa, kymmenen tappiota, Australiaa vastaan yksi voitto, viis tappiota, Englantia vastaan yksi voitto ja yhdeksän tappiota sekä Sri Lankaa vastaan yksi voitto ja 16 tappiota. Se on hävinnyt kaikki ratkaisuun saakka pelatut test matchit Uutta-Seelantia (12), Pakistania (kymmenen), Etelä-Afrikkaa (kymmenen), Intiaa (yhdeksän) ja Afganistania (yksi) vastaan.
Yhden päivän maaottelut

Bangladesh pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) vuonna 1986. Se on pelannut yksipäiväisiä maaotteluja kesäkuuhun 2020 mennessä kaikkiaan 376. Niistä se on voittanut 128, hävinnyt 241 ja ilman ratkaisua on päättynyt seitsemän ottelua. Sillä on "test match -tason" maista positiivinen ottelusaldo Irlantia (7 voittoa, 2 tappiota), Zimbabwea (47–28) vastaan ja Afganistania (5–3) vastaan. Huonoin tilasto Bangladeshilla on Australiaa (yksi voitto ja 19 tappiota), Pakistania (5–32), Intiaa (5–30) ja Sri Lankaa (7–39) vastaan.
Bangladesh on selviytynyt MM-kilpailuissa parhaimmillaan puolivälieriin 2015.
Twenty20-maaottelut

Bangladesh pelasi ensimmäisen Twenty20-pelimuodon (eli pelin, jossa kummallakin joukkueella on 20 syöttövuoroa) maaottelunsa vuonna 2006. Se on pelannut kesäkuuhun 2020 mennessä kaikkiaan 96 maaottelua. Ratkaisuun päättyneistä otteluista se on voittanut 32 ja hävinnyt 62. "Test match -tason" maista sillä on positiivinen tilasto Irlantia (kolme voittoa ja yksi tappio) sekä Zimbabwea (yhdeksän voittoa ja neljä tappiota) vastaan. Länsi-Intian saaristoa vastaan sillä on viisi voittoa ja kuusi tappiota. Se on hävinnyt kaikki seitsemän otteluaan Uutta-Seelantia, kuusi peliään Etelä-Afrikkaa sekä neljä otteluaan Australiaa vastaan.